./data/phi0914/phi00139/phi0914.phi00139.perseus-lat1.xml
Titus Livius (Livy)
ibi de Lacedaemoniis actum:  ex       hostibus eos accusatores factos, et periculum esse, ne victi magis timendi       forent, quam bellantes fuissent  quippe in bello sociis Romanis Achaeos usos;       nunc eosdem Romanos aequiores Lacedaemoniis quam Achaeis esse, ubi Areus etiam       et Alcibiades,  ambo exules, suo beneficio       restituti, legationem Romam adversus gentem Achaeorum ita de ipsis meritam       suscepissent, adeoque infesta oratione usi essent, ut pulsi patria, non       restituti in eam viderentur   clamor undique       ortus, referret nominatim de iis; et cum omnia ira, non consilio gererentur,       capitis damnati sunt  paucos post dies Romani legati venerunt  his Clitore in       Arcadia datum est concilium   priusquam agerent quicquam, terror Achaeis       iniectus erat et cogitatio, quam non ex aequo disceptatio futura esset,            quod Areum et Alcibiadem capitis ab se       concilio proximo damnatos cum legatis videbant;  nec hiscere quisquam audebat  Appius ea, quae apud senatum questi erant       Lacedaemonii, displicere senatui ostendit, caedem primum ad Compasium factam       eorum, qui a Philopoemene ad causam dicendam evocati venissent;  deinde cum in homines ita saevitum       esset, ne ulla parte crudelitas eorum cessaret, muros dirutos urbis nobilissimae       esse, leges vetustissimas abrogatas  inclutamque per gentes disciplinam Lycurgi sublatam   haec cum Appius dixisset, Lycortas, et quia praetor       et quia Philopoemenis, auctoris omnium, quae Lacedaemone acta fuerant, factionis       erat, ita respondit: